Boer van Limpopo se moordsaak uitgestelŉ Boer van Limpopo wat daarvan aangekla word dat hy ŉ 14-jarige seun vermoor het, het Dinsdag in die landdroshof in Groblersdal verskyn, het die polisie gesê. Die saak teen Piet Swart (57) is tot 24 Julie uitgestel en sy verhoor op aanklagte van moord en poging tot moord sal dan begin, het lt.kol. Ronel Otto gesê. Swart het glo na ŉ groep seuns geskiet wat in ŉ dam op sy plaas vis gevang het. Een van die seuns, ŉ 14-jarige, is in die kop getref. ŉ 17-jarige seun is in die linkerhand getref. Swart het die tieners na die hospitaal geneem, waar die 14-jarige dood verklaar is. Die ander seun is behandel en ontslaan. Die twee ander kinders is nie in die voorval beseer nie. Hy het glo tydens sy vorige hofverskyning aangevoer dat hy oor die seuns se koppe wou skiet. Swart het ook na bewering onlangs sy honde losgelaat op ŉ vroulike werker en ŉ ander werker bygedam.